ליאור בירקאן

ביוגרפיה

ליאור בירקאן נולדה וגדלה בירושלים. היא התאמנה בקבוצת הפועל ימק"א ירושלים, תחת הדרכתו של המאמן דוד סיבור, "סוכו". היא למדה בגימנסיה העברית רחביה.

אלופת ישראל

באליפות ישראל בשחייה שנערכה בסוף יולי 1978 זכתה בירקאן ב-3 מדליות, אחת מכל סוג. מדליית זהב, במשחה ל-400 מטר חופשי בתוצאה של 4:50.08 דקות, לפני אסנת ארליך מהפועל חולון/בת ים (4:51.43 דקות) ונטע יוסף מהפועל בית ברל (4:53.60 דקות), מדליית כסף, במשחה ל-100 מטר חופשי בתוצאה של 1:03.79 דקות, אחרי נטע יוסף (1:03.43 דקות) ולפני אסנת ארליך (1:04.57 דקות) ומדליית ארד במשחה ל-200 מטר חופשי בתוצאה של 2:18.71 דקות, אחרי ארליך (12:17.22 דקות) ויוסף (2:18.09 דקות).

1979

בתחרויות השחייה של כינוס הפועל ה-11 שנערכו בבריכת השחייה של אוניברסיטת תל אביב במאי 1979, בהשתתפות טובי הספורטאים בעולם כהכנה לאולימפיאדה, סיימה בירקאן במקום חמישי במשחה ל-800 מטר חופשי בשיא ישראלי חדש של 9:48.55 דקות, שיפור לשיא של אסנת ארליך (9:52.90 דקות). היא קבעה במשחה ל-200 מטר חופשי שיא ישראלי חדש של 2:15.82 דקות, שיפור לשיא של ארליך (2:16.71 דקות), אך לא עלתה לשלב הגמר. בנוסף, היא השוותה את השיא הישראלי של ארליך במשחה ל-400 מטר חופשי בזמן של 4:47.30 דקות.
בתחרות "שמונה האומות" שנערכה בבלגיה ביולי אותה שנה סיימה בירקאן במקום שישי במשחה ל-400 מטר חופשי בשיא ישראלי חדש של 4:42.35 דקות, במקום שישי במשחה ל-800 מטר חופשי בתוצאה של 9:53.74 דקות, ובמקום שביעי במשחה ל-200 מטר חופשי בתוצאה של 2:17.33 דקות. שבוע לאחר מכן, בתחרות בינלאומית בשחייה שנערכה בדרמשטט שבמערב גרמניה היא קבעה במשחה ל-200 מטר מעורב אישי שיא ישראלי חדש של 2:33.59 דקות, שיפור לשיא הוותיק בן ה-11 שנים של איבונה טוביס (2:35.6 דקות). נוסף לכך, היא קבעה במשחה ל-100 מטר חופשי שיא אישי חדש של 1:02.51 שניות, מאית השנייה לאט מהשיא הישראלי של נטע יוסף. 
באליפות ישראל בשחייה לנוער שנערכה בווינגייט באוגוסט אותה שנה קבעה בירקאן במשחה ל-200 מטר חופשי שיא ישראלי חדש של 2:13.82 דקות. 
שבוע לאחר מכן, באליפות ישראל בשחייה שנערכה בווינגייט היא זכתה ב-6 מדליות, 4 זהב ו-2 כסף. מדליות זהב, במשחה ל-200 מטר חופשי בתוצאה של 2:14.06 דקות, לפני חברתה לקבוצה מישל קובין (2:15.78 דקות) ועופרה מוניוז מהפועל מטה יהודה (2:20.02 דקות), במשחה ל-400 מטר חופשי בשיא ישראלי חדש של 4:39.71 דקות, לפני מישל קובין (4:41.99 דקות) ועופרה מוניוז (4:48.10 דקות), במשחה ל-800 מטר חופשי בשיא ישראלי חדש של 9:40.49 דקות, לפני מישל קובין (9:44.61 דקות) ועופרה מוניוז (9:58.48 דקות), במשחה ל-200 מטר מעורב אישי בתוצאה של 2:32.05 דקות, לפני טובה אברמוב מהפועל חולון/בת ים (2:33.97 דקות) ומירב הדר מהפועל שפיים (2:35.54 דקות). מדליות כסף, במשחה ל-100 מטר חופשי בתוצאה של 1:02.43 דקות, אחרי מירב הדר (1:02.36 דקות) ומישל קובין (1:03.44 דקות) ובמשחה ל-100 מטר פרפר בתוצאה של 1:08.29 דקות, אחרי טובה אברמוב (1:08.03 דקות) ולפני נטע יוסף (1:08.73 דקות).

1980

עקב החרם המערבי שהובילה ארצות הברית במחאה על פלישת ברית המועצות לאפגניסטן, החמיצה בירקאן את אולימפיאדת מוסקבה (1980).
באליפות הפועל שנערכה בווינגייט ביולי 1980 קבעה בירקאן במשחה ל-100 מטר פרפר שיא ישראלי חדש של 1:07.60 דקות, שיפור לשיא בן השנתיים של נטע יוסף.

8 מדליות מהן 6 מדליות זהב באליפות ישראל

באליפות ישראל בשחייה שנערכה בווינגייט בסוף אוגוסט אותה שנה זכתה בירקאן ב-8 מדליות, מהן 6 מדליות זהב ו-2 מדליות כסף, ובשלושה שיאים ישראלים, במשחה ל-400 מטר חופשי בשיא ישראלי חדש של 4:34.67 דקות, במשחה ל-200 מטר מעורב אישי בשיא ישראלי חדש של 2:29.01 דקות ובמשחה ל-400 מטר מעורב אישי בשיא ישראלי חדש של 5:17.95 דקות.

1981

בתחרות הכנה לקראת המשימות הלאומיות לשנת 1981 שנערכה בקיבוץ רמת רחל (בריכה של 25 מטר) בסוף יוני הוכיחה בירקאן שהיא נימצאת בכושר טוב לקראת התחרויות החשובות, כשזכתה בשתי מדליות זהב, במשחה ל-100 מטר חופשי בתוצאה של 1:01.5 דקות, לפני השיאנית הישראלית במשחה זה עופרה מוניוז ובמשחה ל-100 מטר גב בו החזיקה בשיא הישראלי בתוצאה של 1:10.9 דקות.
בתחרות "שמונה האומות" שנערכה בקיאסו, שווייץ בתחילת יולי אותה שנה סיימה בירקאן במקום השישי במשחה ל-200 מטר גב בשיא ישראלי חדש של 2:29.63 דקות, במקום השביעי במשחה ל-200 מטר מעורב אישי בתוצאה של 2:31.32 דקות ובמקום השביעי במשחה ל-400 מטר מעורב אישי בתוצאה של 5:26.39 דקות. בנוסף, סיימה במקום השמיני במשחה שליחות 4x100 מטר מעורב, יחד עם רבקה פרידלנדר, הדר רובינשטיין, ומוניוז בשיא ישראלי חדש של 4:43.36 דקות, כששחתה את סגנון הגב.
בתחרויות השחייה של המכביה ה-11 שנערכו בבריכת השחייה של אוניברסיטת תל אביב מספר ימים לאחר מכן זכתה בירקאן ב-5 מדליות, 3 זהב ו-2 כסף. מדליות זהב, במשחה ל-200 מטר מעורב אישי בתוצאה של 2:29.92 דקות, במשחה ל-400 מטר מעורב אישי בתוצאה של 5:18.74 דקות ובמשחה שליחות 4x100 מטר חופשי יחד עם מוניוז, עדי בן יהודה ורובינשטיין בשיא ישראלי חדש ובשיא מכביה חדש של 4:08.85 דקות. מדליות כסף, במשחה ל-200 מטר גב בתוצאה של 2:31.61 דקות ובמשחה שליחות 4x100 מטר מעורב ביחד עם האחיות מוניוז (תמי ועופרה) ורובינשטיין בשיא ישראלי חדש של 4:39.86 דקות. 
באליפות הגילאים בשחייה שנערכה בווינגייט בתחילת חודש אוגוסט אותה שנה קבעה בירקאן שיא ישראלי חדש במשחה ל-100 מטר גב בתוצאה של 1:09.81 דקות, שיפור לשיאה הקודם שעמד על 1:10.40 דקות ובכך הייתה לשחיינית הישראלית הראשונה ששוחה משחה זה מתחת ל-1:10 דקות.
באליפות ישראל בשחייה שנערכה בווינגייט בסוף חודש אוגוסט אותה שנה זכתה בירקאן ב-6 מדליות, 4 זהב, 1 כסף ו-1 ארד. מדליות זהב, במשחה ל-100 מטר גב בתוצאה של 1:10.41 דקות, במשחה ל-400 מטר חופשי בתוצאה של 4:39.21 דקות, במשחה ל-200 מטר מעורב אישי בשיא ישראלי חדש של 2:27.87 דקות, במשחה ל-400 מטר מעורב אישי 5:23.69 דקות. מדליית כסף, במשחה ל-100 מטר פרפר בתוצאה של 1:04.98 דקות, לאחר קרב מרתק עם רובינשטיין שקבעה שיא ישראלי חדש של 1:04.83 דקות והייתה לשחיינית הראשונה שירדה במשחה זה מתחת ל-1:05 דקות ומדליית ארד, במשחה ל-50 מטר חופשי בתוצאה של 28.74 דקות (אחרי מוניוז-28.18 שניות ובן יהודה-28.59 שניות).

1982

לאליפות ישראל בשחייה שנערכה בווינגייט בסוף חודש אוגוסט 1982 הגיעה בירקאן חולה ולמרות זאת היא זכתה במדליית זהב, במשחה ל-400 מטר מעורב אישי בתוצאה של 5:21.33 דקות, ובשתי מדליות כסף במשחה ל-200 מטר מעורב אישי בתוצאה של 2:32.94 דקות, אחרי העולה החדשה מדרום אפריקה שחיינית מכבי תל אביב לוריין רוזובסקי (2:29.60 דקות) ובמשחה ל-100 מטר פרפר בתוצאה של 1:07.92 דקות, אחרי רובינשטיין (1:06.45 דקות).

1983

בתחרויות השחייה של כינוס הפועל ה-12 שנערכו בבריכת השחייה של אוניברסיטת תל אביב במאי 1983, בהשתתפות טובי הספורטאים בעולם כהכנה לאולימפיאדה, סיימה בירקאן במקום חמישי במשחה ל-100 מטר גב בשיא ישראלי חדש של 1:09.28 דקות ובמקום רביעי במשחה ל-200 מטר גב בשיא ישראלי חדש של 2:28.36 דקות.
בתחרות "שמונה האומות", בשחייה שנערכה בטנריפה, ספרד ביולי אותה שנה סיימה בירקאן במקום השישי במשחה ל-400 מטר מעורב אישי בשיא ישראלי חדש של 5:15.41 דקות, במקום השביעי במשחה ל-200 מטר מעורב אישי בתוצאה של 2:29.86 דקות, במקום השביעי במשחה ל-100 מטר גב בתוצאה של 1:10.88 דקות ובמקום השביעי במשחה ל-200 מטר גב בתוצאה של 2:30.10 דקות. בנוסף, היא סיימה במקום השמיני במשחה ל-4x100 מטר מעורב בשיא ישראלי חדש של 4:39.12 דקות ביחד עם נוגה ויזל, רובינשטיין ורותם גרטל ובמקום השמיני במשחה שליחות 4x100 מטר חופשי בתוצאה של 4:15.30 דקות, ביחד עם רובינשטיין, גרטל וענת עדות.
באליפות ישראל בשחייה שנערכה בווינגייט בסוף חודש אוגוסט 1983 זכתה בירקאן ב-6 מדליות, 3 זהב ו-3 ארד. מדליות זהב, במשחה ל-100 מטר גב בתוצאה של 1:09.96 דקות, לפני עירית גלוסקינוס מהפועל ימק"א ירושלים (1:10.74 דקות) ותמר הראל מהפועל עמק חפר/נתניה (1:14.12 דקות), במשחה ל-200 מטר מעורב אישי בתוצאה של 2:32.69 דקות, לפני נוגה ויזל שקבעה שיא ישראלי חדש לגילאי 14 של 2:33.77 דקות וענת עדות (2:36.14 דקות) ובמשחה ל-400 מטר מעורב אישי בתוצאה של 5:25.03 דקות. מדליות ארד, במשחה ל-50 מטר חופשי בתוצאה של 29.32 שניות, אחרי מוניוז (28.55 שניות) וגרטל (28.74 שניות), במשחה ל-100 מטר חופשי בתוצאה של 1:02.11 דקות, אחרי רובינשטיין (1:01.45 דקות) ומוניוז (1:01.73 דקות) ובמשחה ל-100 מטר פרפר בתוצאה של 1:09.49 דקות, אחרי רובינשטיין (1:06.96 דקות) ורותם פורת (1:09.26 דקות).

תארים והישגים

בשנת 1980 זכתה בירקאן בתואר שחיינית השנה של ישראל.

השגים בתחרויות שחייה למסטרס

בשנים האחרונות מארגנת, מאמנת ומשתתפת בירקאן בתחרויות שחייה למסטרס. היא מחזיקה בשיאי ישראל רבים למסטרס בגילאים השונים.
בשנת 2008 דורגה בירקאן במקום השמיני באירופה לגילאי 45-49 במשחה ל-100 מטר פרפר בתוצאה של 1:14.01 דקות (בריכה של 25 מטר).
בירקאן נשואה ואם לשלושה ילדים. עובדת בריפוי בעיסוק במרכז הרפואי שערי צדק ומכהנת כיו"ר הפועל ירושלים בשחייה.